"Ачымазара ҳазҭалаз амзазы маҷк ишьҭыҵит ари амзазы. Еиҿҳарԥшуазар, жәабрани хәажәкыреи рзы ачымазара рыхьит ҳәа 84–ҩык ашәҟәы иҭагалазҭгьы, ари амзы 17 рҟынӡа 65–ҩык ирыхьхьеит. Ҩымз иҟаз арбагақәа ҳрыхьӡарц акгьы ҳагым. 65-ҩык рҟынтәи 27-ҩык ашкол аҵаҩцәеи арҵаҩцәеи роуп, 12-ҩык ахәыҷқәа ачымазара рыхьит ҳәа ишьақәыргылоуп. Убри аҟынтәи аамҭала аҽыԥхьакра ҳәа иааиуа ашәахьанӡа ишьҭуп Очамчыратәи ашкол-аинтернат, Аҭаратәи ашкол, иара убас Очамчыратәи аурыс школ уажәраанӡа ишьҭын, аха иахьа раамҭа нҵәеит, аиҵбыратә классқәа аҵарахьы идәықәлеит", - иҳәеит Чагәаа.
Иара иазгәеиҭеит аҳауала имҩасуа аҿкычымазарақәа ааԥыни ҭагалани рхыԥхьаӡара ишацло, насгьы шамахамзар асабрадақәа ныҟәазго шмаҷӡоу.
Шәазыӡырҩы аудио.